bse
స్పాట్‌ ఎక్ఛేంజి ఏర్పాటుదిశగా బులియన్‌రంగం
ముంబయి: దేశంలోని బులియన్‌రంగం మొత్తం స్వీయ నియంత్రణదిశగా అడుగులు వేస్తోం ది. ఇందుకోసం బులియన్‌రంగంలోనే మూడు కమిటీలు ఏర్పాటుచేశారు. బంగారం వర్తకం నియమా వళి, రెండో కమిటీ మంచి పంపిణీ నిబంధనలు, మూడో అంశం స్పాట్‌ ఎక్ఛేంజిని ఏర్పాటు చేయా లన్న ప్రతిపాదనలతో బులియన్‌రంగం కసరత్తులు చేస్తోంది. బిజినెస్‌ సంఘాలు, వర్తకసంఘాలు, ప్రపంచ పసిడి మండలి, బ్యాంకులు, భారత బులియన్‌ జ్యుయెలరీ అసోసియేషన్‌(ఇబ్జా) ఇండియా గోల్డ్‌ పాలసీ సెంటర్‌ ఐఐఎం అహ్మదాబాద్‌ వంటి సంస్థల ప్రతినిధులు భారీ సంఖ్యలో హాజర య్యారు. భారత్‌లో బంగారం పంపిణీకి సంబంధించిన సహేతుక నియమనిబంధనలపై ఒక సమగ్ర నివేదికను రూపొందించేపనిలో ఉన్నాయి. బంగారం వెండి కడ్డీల పంపినీలో ఖచ్చితమైన నియమా వళిని అనుసరించేవిధంగా ఈ పత్రం ఉంటుందని ఇబ్జా వెల్లడించింది. ఇందుకోసం ఇప్పటికే ఒక కమిటీని నియమించామని, కమోడిటీ ఎక్ఛేంజిలు, బంగారం శుద్ధి కేంద్రాలు నుంచి అందరు ప్రతి నిధులు ఉంటారని ఇబ్జా వివరించింది. అంతేకాకుండా బంగారం వెండి కమోడిటీల మార్కెట్‌కోసం స్పాట్‌ఎక్ఛేంజిని ఒకదానిని ఏర్పాటుచేయాలని ప్రతిపాదన తెచ్చారు. ఇక సహేతుక పంపిణీ నిబంధనలకు సంబంధించి సాంకేతిక కమిటీ తన నివేదికను 90రోజుల్లో అందచేస్తుంది.దీనిపై అందరు సంబంధిత విభాగాల్లో అధ్యయనంచేసి తమతమ అభిప్రాయాలు వివరిస్తారు. ఆ తర్వాత కేంద్ర వాణిజ్య మంత్రిత్వశాఖ, సెక్యూరిటీ ఎక్ఛేంజిల పర్యవేక్షణ సంస్థ సెబీకి పంపిస్తారని తేలింది.